NaiveNeuron/SloPal huggingface dataset:
Kavecká, Monika, poslankyňa NR SR (2021-11-10):
Ďakujem veľmi pekne za slovo. Pán poslanec Dostál, vy ste tu rozobrali, ako sa hovorí, na šróbiky mesto Šaľa, ale ja som hovorila hlavne aj o tých obciach z tých spomenutých počtov, ktoré tu boli už odprezentované. To, ako do detailov máte naštudované teda v podstate tú problematiku mestského zastupiteľstva, poslanca, ktorý teda dal túto pripomienku, tak je mi to zvláštne, lebo viete, vy keď poviete, že ste presvedčený a presvedčený právnik, že existuje také niečo, tak zase sa popiera tá vaša počiatočná veta, tá exaktnosť. Viete, čo nie je naozaj dokázané, tak to je taký, taký subjektívny pocit. A takisto aj vy do toho vnášate trošku tej subjektivity, ale je to z toho vášho prednesu. To, že bol porušený zákon, konštatovalo ÚVO domnienkou, lebo to bolo domnelé, lebo to bolo prípadné, lebo to bolo, máme za to. Nie konkrétne, že ste porušili zákon. A v mnohých tých prípadoch, v ktorých sme sa stretávali tí starostovia a primátori, v podstate išli tie rozhodnutia ako cez kopírku. Skutočne ako cez kopírku. A postup pri nesprávnosti, teda keď vedia, že je to nesprávne, tak prečo Úrad pre verejné obstarávanie nezakročil už počas tej doby, kedy je zverejnená tá výzva pre verejné obstarávanie? Keďže Úrad pre verejné obstarávanie má 260 zamestnancov, 12-miliónový rozpočet, viete si to predstaviť pri tých obciach, ktoré majú rozpočet 300-, 400-tisíc pri tisícoch obyvateľov? Ako je to nepomerné a myslím si, že Úrad pre verejné obstarávanie aj v tejto otázke pochybil alebo zlyhal, lebo metodicky sa viac nevenoval tým jednotlivým obciam a toto domnelé správanie, obchádzanie verejného obstarávania, mohli už dávno zakročiť a mohli to proste zrušiť, to verejné obstarávanie. Ale nie, radšej počkali a potom sankcionovali. Ďakujem.
Brocka, Július, poslanec NR SR (2011-09-13):
Ospravedlňujem sa, pán podpredseda.
Pčolinský, Peter, poslanec NR SR (2017-05-09):
Ďakujem pekne. Pán predseda, budem mať dva procedurálne návrhy, čiže potom poprosím o čas na druhý. Prvý môj procedurálny návrh znie, aby Národná rada Slovenskej republiky zaviazala vládu Slovenskej republiky predložiť správu o stave plnenia tzv. akčných plánov v regiónoch s vysokou nezamestnanosťou, ktoré ohlásila v týchto okresoch minulý rok. A svoj návrh odôvodňujem tým, že na základe informácií od starostov a primátorov týchto dotknutých okresov napriek tomu, že v akčných plánoch sa vláda zaviazala uvoľniť do konca roka 2016 už nejaké peniaze, do dnešného dňa tieto okresy nedostali ani cent a takisto rokovania o investoroch, ktorých avizovala vláda, sú na bode mrazu. Čiže rád by som, aby toto vláda vysvetlila v správe. Poprosím, ešte čas.
Laššáková, Jana, podpredsedníčka NR SR (2015-11-10):
Na vystúpenie pána poslanca s faktickými poznámkami páni poslanci Vašečka a Hraško. Končím možnosť prihlásiť sa s faktickými poznámkami. Nech sa páči, pán poslanec Vašečka. Nevidím ho tu. Nech sa páči, pán poslanec Hraško.
T. Cabaj, poslanec: (2009-12-08):
Panie poslankyne, páni poslanci, pokračujeme v prerušenom rokovaní v prvom čítaní o návrhu poslancov Národnej rady Slovenskej republiky Ivana Štefanca a Jarmily Tkáčovej na vydanie zákona, ktorým sa mení a dopĺňa zákon č. 223/2001 Z. z. o odpadoch a o zmene a doplnení niektorých zákonov v znení neskorších predpisov  (tlač 1344). Poprosím pána poslanca Štefanca (ruch v sále), áno, pán poslanec Štefanec je tu, keby zaujal miesto pre navrhovateľov. Dávam teraz slovo spravodajcovi, ktorého určil navrhnutý gestorský výbor pre pôdohospodárstvo, životné prostredie a ochranu prírody pánu poslancovi Tiborovi Lebockému, aby predniesol spravodajskú informáciu.
P. Hrušovský, podpredseda NR SR: (2002-02-13):
R. Hofbauer, poslanec: Pán poslanec Farkas, táto vláda sa môže pochváliť, ale úprimne skutočne s tromi vynikajúcimi kritériami, ktoré boli prekročené v rámci európskeho štandardu. Slovensko má za tejto vlády a za podpredsedu pre ekonomiku Mikloša rekordnú nezamestnanosť v európskom meradle, žiadny európsky štát Slovenskú republiku nepredbehol, 27 %, to je rekord, podľa súčasnej metodiky 21 %. Slovensko má rekordný deficit obchodnej bilancie 103 mld. za minulý kalendárny rok. Tak to sa nepodarilo ani vo sne nikdy nikomu dosiahnuť. Tejto vláde sa to podarilo. Úprimné blahoželanie! Ale to je blahoželanie do krematória a do márnice. Tejto vláde sa podarilo zvýšiť za 3,5 roka svojho vládnutia zadlženosť štátu 2,5-násobne, a to za stavu, že voči Mečiarovej vláde boli veľmi vážne výhrady vo výške zadlženia, ale tie úvery, ktoré boli brané v tom čase, boli do investičných procesov a do investičných rozvojov. To neboli finančné prostriedky prejedené ako za tejto vlády. A čo sa týka stability politickej scény na Slovensku, nuž, pán poslanec Farkas, neviem, kto spôsobuje jej nestabilitu. Keď sa ma zahraniční partneri pýtajú na niektorého konkrétneho poslanca, za ktorú stranu je v parlamente, na môj dušu neviem to povedať. Pretože s výnimkou Strany maďarskej koalície a Hnutia za demokratické Slovensko všetko je tu tak rozpadnuté, že už, myslím, ani samotní poslanci nevedia, príslušníkmi čoho sú, za koho hovoria a v mene koho. Hovoria v podstate len v mene toho, čo tu spomenul predo mnou pán poslanec Gajdoš. Za 5 mil. „všimného“ je hodno im aj čušať alebo hlasovať žiaducim smerom. Čo sa týka stability toho, že ak padne Mikloš, tak sa zrúti náš vstup do Európskej únie a NATO. Nedajte sa vysmiať!
Žiga, Peter, podpredseda NR SR (2024-02-21):
Na vaše vystúpenie dve faktické poznámky. Pán poslanec Krátky.
Sulík, Richard, predseda NR SR (2011-02-08):
Pán poslanec Saloň.
Kyselica, Lukáš, poslanec NR SR (2022-06-16):
Spoločná správa obsahuje tri pozmeňujúce a doplňujúce návrhy. Dajte o nich teraz, prosím, hlasovať o všetkých spoločne s odporúčaním gestorského výboru schváliť.
Blanár, Juraj, podpredseda NR SR (2023-05-05):
Pán poslanec Muňko s faktickou poznámkou na vaše vystúpenie.
Kuffa, Štefan, poslanec NR SR (2014-03-28):
Ja len toľko, že potom treba dobudovať tie parkovacie miesta, keď ich je málo, prepáčte mi taký vstup. Ale, no hej, na jednej strane Ústava Slovenskej republiky deklaruje to, že zdravotníctvo je zadarmo. Ale ono je to naozaj len v tej deklaratívnej forme, lebo to zdravotníctvo u nás dávno nie je zadarmo a to už bolo, nebolo zadarmo ani vtedy, keď tie Zajacove dvadsaťkorunáčky sa zaviedli a päťdesiatkorunové poplatky, ale dneska keby sme naozaj mali zaplatiť 70 halierov, hovorím v eurách, 70 centov, kolega to povedal, že ruky by sme bozkávali. Naozaj sa platia, drahé sú lieky, aj poplatky a ešte takú absurdnosť, ako platiť za parkoviská. Ja podporím tento návrh zákona. Tak som sa, keď kolega to uvádzal, som sa tak trošku preniesol do susedného trošku vzdialenejšieho Nemecka alebo Švajčiarska, tam nie sú tieto poplatky. Ale aj tie zdravotnícke služby sú na vysokej špičkovej úrovni, aj tie služby samotné, aj samotné to zariadenie. To naozaj, keď už len vojdete do toho vstupného vestibulu nemocnice, spomeniem také malé mestečko Marburg, bol som z toho úplne unesený, hej. A mali ste k dispozícii tam aj prepravný vozík, ktorý keď potreboval imobilný pacient, tak mohol ho použiť, krásnej zelenej, žltej farby boli, nič nebolo spoplatňované. Vychádzať v ústrety, naozaj myslím si, že ľudia majú dosť problémov, lenže ono na Slovensku je ten systém taký, že aj tie zákony prijímame, je to smutné, že to musíme hovoriť v Národnej rade o tom a predkladať tuná zákon, lebo naozaj sú špekulanti, ktorí zneužívajú tieto veci. Sú to verejné parkoviská, patria obci, VÚC-kam, alebo sú to štátne, tak v podstate naozaj nemajú byť spoplatňované. Áno, aj ten pacient nie je obslúžený v priebehu pol hodiny, ale niekedy to vyšetrenie trvá aj niekoľko hodín. (Potlesk.)
Grendel, Gábor, podpredseda NR SR (2020-07-23):
Pán poslanec Taraba, chcete reagovať na faktické? Nie. Pán poslanec Šipoš sa vzdal svojho vystúpenia, pán poslanec Šimko nie je v sále, takže definitívne stráca poradie. Posledný písomne prihlásený do rozpravy je pán poslanec Petrák.
Šeliga, Juraj, podpredseda NR SR (2020-04-07):
Ďakujem. Pán poslanec Kočiš, nech sa páči.
Svrček, Miloš, poslanec NR SR (2023-03-23):
Ja chcem tiež v krátkosti povedať. Som veľmi rád, že tento návrh zákona máme v pléne. Ja si ešte pamätám, keď pred rokom a pol som riešil viaceré veci aj z praxe, čo sa týka leteckej dopravy a kontaktovali ma viaceré stavovské organizácie, ktoré sa venujú danej oblasti a už vtedy som vedel, že na úrovni pani štátnej tajomníčky Brunckovej sa organizuje pracovná skupina, ktorá pripravovala túto legislatívnu úpravu. A som veľmi rád, že po toľkých rokoch sa dostávame v podstate, čo sa týka legislatívy, k úprave, ktorá je už úplne bežná v praxi v krajinách západnej Európy. Určite musím oceniť to, že sa rieši otázka licencovania leteckého personálu, ako aj výrobky, výrobkov leteckej techniky, predovšetkým bezpečnosti ochrany civilného letectva, ohlasovania bezpečnostného vyšetrovania udalosti v civilnom letectve. Čiže to sú určite, čo sa týka oblasti letectva, veľké veci, pretože sa dostávame na tú úroveň štátov západnej Európy. Samozrejme, že momentálne letecký zákon, ktorý je toľkokrát novelizovaný, potrebuje už doslova, tak laicky povedané, prevetrať. A musím oceniť tento postoj ministerstva dopravy, že sa vôbec odhodlalo do takej právnej úpravy. Pretože ako som spomínal, veľká časť aj odbornej verejnosti čakala na tento návrh zákona. Ja pevne verím, že návrh prejde aj do druhého čítania. Určite aj v rámci výborov prebehne širšia diskusia. Takže sú tam, samozrejme, aj ďalšie veci. Ja som aj v komunikácii s ministerstvom dopravy, takže môže aj za seba povedať, že určite budeme nápomocní aj tuto v Národnej rade, aby táto legislatívna úprava bola prijatá a aby bola aj aplikovaná v praxi, pretože ju nutne potrebujeme. Ďakujem pekne. A ešte raz veľká vďaka, pán minister.
Pellegrini, Peter, predseda NR SR (2015-10-02):
Vážené panie poslankyne, vážení páni poslanci, pokračujeme v prerušenom rokovaní hlasovaním. Poprosím pána poslanca Kvasničku, aby uviedol hlasovanie v prvom čítaní o návrhu poslanca Kaníka a Osuského na vydanie zákona, ktorým sa mení a dopĺňa zákon č. 241/1993 Z. z. o štátnych sviatkoch, tlač 1655, bod 136 schváleného programu. Nech sa páči, máte slovo. (Hlasovanie o návrhu poslancov Národnej rady Slovenskej republiky Ľudovíta Kaníka a Petra Osuského na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 1655.)
Andrejuvová, Anna, poslankyňa NR SR (2021-07-23):
Ďakujem pekne, pán predseda. Vážené panie poslankyne, páni poslanci, na základe poverenia Mandátového a imunitného výboru Národnej rady Slovenskej republiky zo dňa 23. júla 2021 predkladám Národnej rade Slovenskej republiky informáciu Mandátového a imunitného výboru Národnej rady Slovenskej republiky o uplatňovaní a zániku mandátu poslanca Národnej rady Slovenskej republiky. Vláda Slovenskej republiky dňom 15. júla 2021 odvolala z funkcie štátneho tajomníka ministerstva pôdohospodárstva... (Prerušenie vystúpenia predsedajúcim.)
Vaňová, Jarmila, poslankyňa NR SR (2021-10-20):
Ďakujem. Pán predseda, dajte teraz hlasovať o pristúpení k tretiemu čítaniu ihneď.
Laššáková, Jana, podpredsedníčka NR SR (2014-12-10):
Ďakujem pekne. Pán poslanec, zaujmite miesto určené pre navrhovateľov. A teraz dávam slovo spravodajcovi, ktorého určil navrhnutý gestorský výbor, pre hospodárske záležitosti, poslancovi Alojzovi Přidalovi. Nech sa páči, pán spravodajca, máte slovo.
Figeľ, Ján, podpredseda NR SR (2013-03-15):
Ďakujem aj za prosbu. Otváram týmto rozpravu a chcem oznámiť, že som dostal štyri písomné prihlášky. Zároveň sa hlási do rozpravy pani podpredsedníčka Erika Jurinová, tak jej dávam slovo. Prihlásenými sú ďalej pán Ľudo Kaník, Július Brocka, József Nagy a Ivan Štefanec. Nech sa páči.
Kadúc, Miroslav, poslanec NR SR (2012-07-02):
Ďakujem za slovo. Pani poslankyňa Grečková, ste povedali, že zákon o odpadoch túto problematiku rieši, respektíve, že prax je dostatočná. Podľa mňa prax ukázala, že úprava je nedostatočná a že ľudia naozaj bez ostychu poklopy kradnú. To je možno prvá poznámka. Druhá. Tento návrh nerieši iba poklopy. Tu si naozaj treba uvedomiť, pretože tento návrh rieši aj iné zariadenia a časti zariadení, ktorých odcudzením alebo znefunkčnením môžu spôsobiť škodu na zdraví, ohrození života alebo škodu na majetku. A riešia, ja vám prečítam zopár príkladov, alebo čo hovorí Trestný zákon, o ktoré verejnoprospešné zariadenia môže ísť. Môže ísť o verejné telekomunikačné zariadenie, verejná poštová sieť, ochrana zariadenia proti úniku znečisťujúcich látok, energetické zariadenie alebo verejný vodovod, verejné ochranné zariadenie proti požiaru. A tak ďalej, a tak ďalej. A posledné písmeno, podobné všeobecné prospešné zariadenie. Kam vlastne môžeme zaradiť naozaj široký diapazón rôznych zariadení, ktoré nemusia spadať medzi odpady? To znamená, tento zákon o odpadoch nemá alebo nezahŕňa, nemá takú pôsobnosť, ktorá by postihla aj niečo iné, ako sú odpady, inými slovami, podobné všeobecne prospešné zariadenie môže byť aj niečo iné ako odpad. Ďakujem.
Blanár, Juraj, podpredseda NR SR (2022-03-18):
Dve faktické poznámky na vaše vystúpenie, pán poslanec. Pán poslanec Beluský ako prvý.
Kollár, Boris, predseda NR SR (2021-12-10):
A o 20.00 hod. končíme, hej. (Dvojminútová prestávka.)
Kaník, Ľudovít, poslanec NR SR (2010-12-16):
Pán poslanec Kaliňák, keď som vás počúval, už som len čakal, kedy sa zjaví svätožiara nad vašou hlavou. Vy ste tu vystupovali z pozície takého perfektného človeka, ktorý naozaj môže hovoriť o tom, ako my všetko zle robíme, ako vy úžasne ste všetko robili. Ale to by naozaj ľudia nemohli mať pamäť. Pretože toto sú všetko slová, ale máme tu skutky, máme tu skutky. Vy ste tu štyri roky pôsobili a až vám pamäť vynecháva, tak pre všetkých pripomínam, stačí si otvoriť stránku ukradli.sk a tam je to pekne napočítané, o koľko a ako ste pripravili Slovensko. Takže aj keď váš divadelný prejav je skutočne perfektný, v tom exponenti SMER-u sú úžasní a za chvíľu príde zlatý klinec tohto dnešného programu. Ale jednoducho klamstvo zostane klamstvom a skutky ukážu. Ja som presvedčený, že keď sa tu za štyri roky stretneme, alebo za tri, tak budeme hovoriť o skutkoch a o tom, čo je so slovenskými diaľnicami, ako sa stavali, ako sa mohli stavať a ako sa mali stavať. A ešte ma zaujala, to vaše pohoršenie nad vulgarizmami, ktoré tu zazneli. Tak vám len chcem pripomenúť, kto s tým začal. SMER bol ten, ktorý sa v tom vyžíval. Mňa ste tu trikrát odvolávali a ja som si to veľmi dobre zažil na vlastnej koži, ako ste sa pretekali v arogancii, vulgarizmoch, zhadzovaní, osočovaní a znevažovaní politického oponenta a ako ste sa vytešovali, keď to médiá prehrávali. Vy ste toho Džina z fľaše vypustili, a tak sa nečudujte, že mnohí to berú už, na hrubé vrece len hrubá záplata, a tak sa k vám aj správajú. Ja sa teraz budem tešiť na to, čo – vy ste boli taký predskokan – teraz príde ten zlatý klinec, na ktorý sa tešíme a hlasom podobným Ficovi nás zrejme tým najlepším (potlesk), čo SMER môže poskytnúť, oblaží a zabaví. Ďakujem. (Potlesk.)
Poliačik, Martin, poslanec NR SR (2011-09-07):
Ďakujem, pán predsedajúci. Vážený pán predsedajúci, panie poslankyne, páni poslanci, prítomní členovia vlády, drahí hostia, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov vystúpil v prvom čítaní k vládnemu návrhu zákona, ktorým sa mení a dopĺňa zákon č. 317/2009 Z. z. o pedagogických zamestnancoch a odborných zamestnancoch a o zmene a doplnení niektorých zákonov, ako určený spravodajca Výborom Národnej rady Slovenskej republiky pre vzdelávanie, vedu, mládež a šport uznesením č. 84 z 5. septembra 2011 a podal spravodajskú informáciu k tomuto návrhu zákona. Návrh zákona bol doručený poslancom Národnej rady Slovenskej republiky v zákonnej lehote pred schôdzou Národnej rady Slovenskej republiky. Predseda Národnej rady Slovenskej republiky rozhodnutím č. 487 z 19. augusta 2011 navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku Národnej rady Slovenskej republiky a podľa legislatívnych pravidiel na jeho prerokovanie v Národnej rade Slovenskej republiky. S ohľadom na oprávnenia, ktoré pre mňa ako spravodajcu výboru vyplývajú z rokovacieho poriadku Národnej rady Slovenskej republiky, odporúčam, aby sa Národná rada Slovenskej republiky po rozprave o návrhu zákona uzniesla na tom, že podľa § 73 ods. 3 písm. c) rokovacieho poriadku Národnej rady Slovenskej republiky predmetný návrh zákona prerokuje v druhom čítaní. V prípade ak sa Národná rada Slovenskej republiky rozhodne návrh zákona prerokovať v druhom čítaní podľa § 74 ods. 1 zákona o rokovacom poriadku Národnej rady Slovenskej republiky v súlade s návrhom predsedu Národnej rady, odporúčam Národnej rade prideliť návrh zákona v druhom čítaní na prerokovanie ústavnoprávneho výboru, Výboru Národnej rady pre financie a rozpočet, Výboru Národnej rady pre sociálne veci a Výboru Národnej rady pre vzdelávanie, vedu, mládež a šport, ktorý je tiež určený ako gestorský výbor k tomuto návrhu. Tiež navrhujem, aby prerokovali tento návrh výbory do 30 dní a gestorský výbor do 32 dní od prerokovania tohto návrhu v Národnej rade Slovenskej republiky v prvom čítaní. Pán predsedajúci, ďakujem, skončil som svoju spravodajskú informáciu. Prosím, otvorte rozpravu, do ktorej sa hlásim ako prvý.
Pellegrini, Peter, predseda NR SR (2023-11-24):
Pán poslanec Spišiak.
Karahuta, Jaroslav, poslanec NR SR (2022-03-22):
Upozorňujem členov výboru pre pôdohospodárstvo a životné prostredie, že rokovanie bude o 12.00 hod., a upozorňujem, téma: voľba Rady členov Slovenského pozemkového fondu. Tak poprosím, o účasť. Ďakujem.
Žiga, Peter, podpredseda NR SR (2023-12-12):
Ďalším v poradí do písomnej rozpravy je pán poslanec Michal Sabo, nech sa páči.
Schlosár, Rastislav, poslanec NR SR (2021-04-30):
Pán minister Krajniak, rozprávali ste tu veľmi dlho o tom, za čo všetko sa chcete ľuďom na Slovensku ospravedlniť. Tak aj ja sa chcem spýtať, kedy sa ospravedlníte ľuďom za to, že ste boli členom Prezídia Fondu národného majetku práve v čase najväčšej, jednej z najväčších káuz moderných dejín Slovenska, teda kauzy Gorila, a že ste v tom spise Gorila boli spomínaný ako jeden z piatich rozhodujúcich hlasov Penty. Kedy sa za toto ospravedlníte?
Fronc, Martin, poslanec NR SR (2015-03-11):
Ďakujem pekne, pani podpredsedníčka. Zo 40-ch minút kolegu Blanára 35 minút sa venoval mne. Pani podpredsedníčka, domnievam sa, že to bolo hrubé porušenie rokovacieho poriadku, pretože nehovoril k veci. A dúfam, že v mojom vystúpení mi umožníte aspoň 5 minút reagovať, aby som vyvrátil tie jeho mystifikácie, nepravdy a lži. A, pani podpredsedníčka, ja myslím, že to je minimálne férové, a ja vám sľubujem, že vo svojom vystúpení neskĺznem do tej istej osobnej roviny, ako sa dostal pán kolega Blanár. Ja len budem faktografický a vecný. Ďakujem.
Mihál, Jozef, poslanec NR SR (2013-05-23):
Ďakujem za slovo, pán predseda. Ďakujem kolegovi Kaníkovi za veľmi výstižný prejav a chcel by som doplniť jeho slová, keď hovoril o odvodovom bonuse, keď hovoril o tom, ako je to demotivujúce, keď niekto, kto poberá dávky, o tie dávky príde v prípade, keď si čo-to drobné zarobí. No včera som dostal otázku na jednej známej poradenskej stránke, jedna pani hovorí: „Poberám dávku v hmotnej núdzi 60 eur, poberám príspevok na bývanie spolu 118 eur, mám možnosť zamestnať sa na dohodu o pracovnej činnosti, kde zarobím 180 eur hrubého.“ A pýta sa, čo to pre ňu bude znamenať, aké to bude mať následky. No a odpoveď je takáto: „Vážená pani, ak na dohodu zarobíte 180 eur hrubého, budete z toho platiť 20 eur po novom odvody, zostane vám 160 eur čistého, pre posúdenie nároku na dávku hmotnej núdzi sa zoberie 75 % z tohto vášho čistého príjmu, čiže zo 160 eur je to 120 eur, a táto suma sa porovná z dávkou a odpočítava sa od tej dávky, ktorú práve poberáte.“ Čiže od tých 118 eur dávky sa odpočítava tých 120 eur čistého príjmu na túto dohodu. Výsledok je ten, že tejto pani odoberú dávku v hmotnej núdzi a príspevok na bývanie, čiže nedostane z úradu práce nič. A bude mať svojich 160 eur, ktoré si zarobí na tú dohodu. Takže porovnajme si 118 eur dávky v hmotnej núdzi alebo 160 eur čistého s tým, že bude chodiť niekde do práce a bude robiť na dohodu. No je úplne jasné, že táto pani tú prácu na dohodu neprijme. To by bola s prepáčením hlúpa, keby to urobila... (Prerušenie vystúpenia časomerom.)
Hrnčiar, Andrej, podpredseda NR SR (2019-04-04):
Dve faktické poznámky. Nech sa páči, pán poslanec Dostál.
Pčolinský, Peter, podpredseda NR SR (2022-11-09):
Ďakujem veľmi pekne za ohohacujúce vystúpenie. Na vaše vystúpenie sú štyri faktické poznámky. S prvou faktickou poznámkou, pán poslanec Dostál, nech sa páči.
Kollár, Boris, predseda NR SR (2022-06-23):
Kolegovia, áno, utíšte sa, prosím, aby sme rozumeli, aby sme vedeli, ako to je. Ešte raz, pani poslankyňa, nech sa páči, máte minútu alebo aj dve. Utíšte sa, prosím!
Novotný, Viliam, poslanec NR SR (2012-06-26):
Ďakujem pekne za slovo. Ja si na rozdiel od niektorých iných kolegov nemyslím, že to bolo premrhaných deväť minúť nášho času. Práve naopak, chcel by som sa poďakovať pani poslankyni, že vystúpila, zopakovala tie základné tézy a znovu ich podčiarkla, o ktorých už v tomto pléne hovorila. Trošku nadnesene môžem povedať, že v čase, keď vznikala druhá Ficova vláda, som si trochu humorne myslel, že najväčším nešťastím tejto vlády je to, že ju podporuje viac ako 76 poslancov v Národnej rade za stranu SMER. Keby bolo len 74, tak by sa určite hľadal nejaký koaličný partner, ktorý by musel do tejto vlády prísť, a bolo by to skvelé, lebo teraz by mohol byť zodpovedný za všetky chyby a za všetky negatívne dopady na občanov tejto krajiny. Tak v tom zostala strana SMER sama. Žiaľ, pre veľmi dobrý volebný výsledok a naozaj to myslím trošku satiricky a sarkasticky a ironicky, lebo, samozrejme, ten volebný výsledok dosiahla. A tak prišla tripartita a pravidelné stretnutia, prišla na rad rada solidarity, akýsi nový orgán. Pamätáme si na pána premiéra Fica, ako intenzívne kritizoval koaličnú radu, ktorá nemá nikde oporu v našej ústave, v rokovacom poriadku a v zákonoch. No ale ani Rada solidarity a rozvoja nemá nikde oporu. Napriek tomu sa tam prejednáva legislatíva. Potom pokus o stretnutia s lídrami opozičných strán a úkolovanie ich k tomu, aby prinášali ako domácu úlohu riešenia problémov. Naozaj je to o tom a myslím, že pani poslankyňa to jasne vyjadrila. Aby sa tá zodpovednosť čo najviac rozložila. O to viac, že keď si ten ozdravný balíček dobre prečítate, zistíte, že šetrenie na ľuďoch je už priamo vyjadrené v budúcich zákonoch. Ale šetrenie na vláde je zatiaľ len vo fáze vágnych prísľubov. Ďakujem pekne.
Osuský, Peter, poslanec NR SR (2015-05-07):
Ďakujem pekne. Pán poslanec Blaha, dalo sa vo vašom prejave i s niečím nepochybne súhlasiť. Ale musím povedať, že neustále upadáte do potreby použiť niektoré mantry alebo niektoré ustálené spojenia typu nadnárodné monopoly, neoliberalizmus a podobne. Skôr sa budem venovať tým nadnárodným monopolom. Viete, zdôvodniť stav dnešného Somálska vykorisťovaním nadnárodnými monopolmi, no neviem. Podobne Rwandu a čokoľvek. Predstava, že za to, čo sa tam dialo, sú zodpovedné nadnárodné monopoly, pýtam sa, ktoré? Jacobs Suchard Figaro, U. S. Steel alebo ktorý iný nadnárodný monopol rozvracia Somálsko, Afganistan a podobne? Myslím si, že túto vložku netreba vsúvať do všetkého, tak ako nedávame cibuľu do krémešov. Pokiaľ ide o rozvrat Afganistanu, no ten začal kedysi a nepochybne na počiatku nebola americká ani žiadna iná armáda NATO, ale opäť, tak ako povedal kolega Šebej, mnohokrát sa jedná o vzplanutie niečoho, čo tam už bolo bez ohľadu na nadnárodné monopoly a na neoliberalizmus. Keď ste si vypočuli, ako ste oznámili v krátkom vstupe predtým, iránskeho veľvyslanca, no, môžte si zavolať, vo Viedni také vyslanectvo je, saudskoarabského veľvyslanca, ktorý vám zas vo výbore povie možno iný pohľad, prečo a čo sa deje v Jemene. Takže, áno, „audiatur et altera pars“ hovorí sa, treba vypočuť aj druhú, tretiu a štvrtú stranu. Ale znova neopomenúť spomenúť nadnárodné monopoly sa mi zdá niekedy mimo misu.
T. Mikuš, poslanec: (2006-12-05):
Pán poslanec Nagy jeden pozmeňujúci návrh, ktorý sa týka ochrany osobných záujmov. Pán poslanec Farkas predniesol osobné stanovisko. Všetko.
Grendel, Gábor, podpredseda NR SR (2022-05-10):
Vyhlasujem rozpravu za skončenú. Želá si záverečné slovo pán navrhovateľ? Nie. Prerušujem rokovanie o tomto bode programu. Ďalším bodom je druhé čítanie o vládnom návrhu zákona, ktorým sa mení a dopĺňa zákon č. 371/2014 Z. z. o riešení krízových situácií na finančnom trhu a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 897, spoločná správa výborov má tlač 897a. Návrh zákona by mal v Národnej rade odôvodniť podpredseda vlády a minister financií Slovenskej republiky Igor Matovič. (Krátka pauza. Telefonovanie predsedajúceho interným telefónom.) Prerušujem schôdzu na päť minút. (Prestávka.)
Hrušovský, Pavol, podpredseda NR SR (2011-02-03):
Pokoj, páni poslanci.
Danko, Andrej, predseda NR SR (2018-05-23):
S reakciou, pani poslankyňa Blahová.
Figeľ, Ján, podpredseda NR SR (2013-05-30):
Ďakujem pekne. Ešte s reakciou Igor Matovič.
Šimečka, Michal, podpredseda NR SR (2023-12-08):
Ďakujem veľmi pekne. Tých faktických poznámok je viac, ale myslím, že ako prvý bol pán poslanec Pročko, presne tak.
Zemanová, Anna, poslankyňa NR SR (2022-03-24):
Ďakujem pekne za slovo. Ja by som sa tiež chcela poďakovať všetkým tým ľuďom, ktorí sa pridali k tejto petícii, pretože naozaj je to výnimočné. Je to výnimočné, pretože v minulosti nebolo bežné veľmi a priam také ojedinelé, aby na pôde parlamentu sme takto často rozprávali o životnom prostredí, o ochrane prírody. Bolo to ojedinelé. Vtedy ako ja samostatne, osamotený bojovník som tu tieto témy otvárala. Dnes tu mám viacero spolukolegov, ktorí si závažnosť témy ochrany životného prostredia všeobecne, ale aj špeciálne ochrany prírody uvedomujú a prichádzajú s riešeniami. Preto veľmi pozitívne vnímam, že aj ľudia sa mobilizujú a apelujú na nás, na vládu, na parlament, aby sme sa tejto téme venovali. Ja som aj veľmi rada, že pripravujeme aj v tejto súvislosti zákon o turistickom značení. Naškrtol to aj kolega Szőllős, ste to povedali, že o pohybe po chránených územiach, že malo by sa naozaj ten, minimálne v tejto časti vyhovieť a hľadať riešenie, nie ako paušálne zakazovať, ale umožniť voľný pohyb a len tam, kde je dôvod, aby ľudia nechodili z titulu nejakých špeciálnych požiadaviek ochrany prírody, aby ten pohyb bol obmedzený. Zákon o turistických značkách, ktorý, verím, že v tomto polroku predložíme do Národnej rady, bude upravovať a umožňovať väčší komfort chodenia po prírode, ale nielen po turistických značkách, ale navrhujeme, aby to bolo aj po lesných chodníkoch, tak aby ľudia sa vedeli orientovať v prírode, aby do prírody chodili a aby aj... (Prerušenie vystúpenia časomerom.)
Blaha, Ľuboš, podpredseda NR SR (2023-12-13):
To bola tá symbolická minútka, hej? Dobre. Takže teraz pán poslanec Lukáš Bužo bude reagovať na faktické poznámky, nech sa páči.
Danko, Andrej, podpredseda NR SR (2024-01-23):
Poslanec Mikulec.
Kadúc, Miroslav, poslanec NR SR (2016-02-11):
Ďakujem pekne. Jojo, ja by som chcel podporiť ten tvoj komentár k tomu uzneseniu a tiež doplniť to možno o to, ako to oni majú, lebo pre mňa to, čo predložil pán poslanec Petrák, je bezobsažný svetový mier, ktorý je navyše samozrejmý, je to niečo, čo predložia niekedy, kolegovia z bývalej ľudovej platformy mi snáď odpustia, nemá to absolútne nijaké konkrétne kontúry, o to viac, že vy tu proste konštatujete, že budete pokračovať v začatých systémových zmenách. A ďalej hovoríte, že dáte tu nejakú víziu na najbližších 8 rokov. Ja si len dovolím pripomenúť, že vy ste za posledných 10 rokov 8 rokov vo vláde a pri moci. Kto vám teda má veriť, že toto v podstate chcete urobiť? Druhá vec. Konštatujete, že konsolidácia verejných financií na vašej strane spôsobila to, že, povedzme, všetko je v pohode, zjednoduším to tak. Lenže od roku 2007 do roku 2013 sa zvýšil verejný dlh o 140 %, za vašej vlády vy ste zadlžili túto krajinu tak, že my nemáme peniaze na školstvo, na zdravotníctvo. Však to sú čísla, preboha. Poďme ďalej. Vyzývate, a toto je podľa mňa, povedal by som, čarovné, ak by to nemalo pozitívnu konotáciu, je to nechutné a škandalózne, že vy chcete garantovať efektívny, spravodlivý a transparentný systém financovania školstva. Tu doteraz čo ste garantovali? V tomto hovoríte, že negarantujete efektivitu, negarantujete spravodlivosť, negarantujete transparentnosť. To čo je? Kto za to bude niesť zodpovednosť, prosím vás. Jediné čo tí učitelia chcú a zdravotníci chcú, je aspoň nejaká elementárna úctu, a nie prípad, keď vy pustíte rokovanie do polnoci alebo do rána a oni tam sedia, pán predseda.
P. Paška, predseda NR SR: (2008-09-16):
(Hlasovanie.) 132 prítomných, 75 za, 55 proti, 2 nehlasovali. Tento návrh sme schválili a nebudeme ďalej pokračovať v rokovaní o tomto návrhu zákona. Pán poslanec Horváth uvedie hlasovanie v prvom čítaní o návrhu poslancov Národnej rady Slovenskej republiky Júliusa Brocku a Ivana Štefanca na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov. Je to tlač 722. Máte slovo, pán poslanec.
P. Hrušovský, predseda NR SR: (2003-04-09):
Panie poslankyne, páni poslanci, otváram rokovanie 10. schôdze Národnej rady Slovenskej republiky. Prosím, aby ste sa prezentovali stlačením tlačidla, aby sme mohli zistiť prítomnosť poslancov v rokovacej sále. Prezentujme sa. (Prezentácia.) 104 poslancov sa prezentovalo. Konštatujem, že Národná rada je schopná uznášať sa. Chcem vás informovať, že na tejto schôdzi Národnej rady overovateľmi budú poslanci Pavol Abrhan a Jozef Hrdlička. Ich náhradníkmi budú  poslanci Zoltán Horváth a Igor Federič. Podľa príslušných ustanovení zákona o rokovacom poriadku o ospravedlnenie svojej neúčasti na dnešnom rokovacom dni požiadali páni poslanci: podpredseda Národnej rady Pavol Rusko a poslanci Abelovský a Jana Laššáková, ktorá bude neprítomná len v dopoludňajších hodinách dnešnej schôdze. Bol vám rozdaný návrh programu 10. schôdze Národnej rady Slovenskej republiky. Ešte skôr, ako dám možnosť poslancom navrhnúť zmeny alebo doplnenie programu, chcem vás informovať, že návrh gestorského výboru a správu o činnosti prokuratúry k správe o stave bezpečnosti na Slovensku uvedie generálny prokurátor. Aby pán generálny prokurátor mohol v Národnej rade vystúpiť, je potrebný súhlas Národnej rady, preto odporúčam, aby sme o vyslovení súhlasu s vystúpením generálneho prokurátora hlasovali súčasne so schválením programu 10. schôdze Národnej rady. Teraz pristúpime ku schvaľovaniu programu. Pýtam sa prítomných pánov poslancov, či má niekto návrh na doplnenie alebo zmenu programu 10. schôdze. Pán poslanec Fico.
Bugár, Béla, podpredseda NR SR (2011-11-29):
Vyhlasujem rozpravu za skončenú. Pýtam sa pána navrhovateľa pána predsedu Národnej rady za skupinu poslancov, či chce zaujať stanovisko k rozprave. (Reakcia navrhovateľa.) Nie. Ďakujem pekne. Pani spravodajkyňa? (Reakcia spravodajkyne.) Nie. Prerušujem rokovanie o tomto bode programu. Pristúpime ešte k ďalšiemu rokovaniu, a to v prvom čítaní, o vládnom návrhu zákona, ktorým sa mení a dopĺňa zákon č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov (tlač 587). Nech sa páči, pán podpredseda vlády. Pán minister, máte slovo. (Zaznievanie gongu.) Pán minister, nech sa páči, máte slovo. (Ruch v sále.) Tu väčší kľud nebude, na to môžeme čakať do rána. (Reakcia navrhovateľa.)
Kondrót, Maroš, poslanec NR SR (2019-05-10):
Ďakujem pekne, pán predsedajúci. V rozprave nevystúpil žiaden pán poslanec. Prosím preto, pán predsedajúci, aby ste dali hlasovať o tom, že Národná rada sa uzniesla v súlade 
s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pellegrini, Peter, podpredseda NR SR (2020-09-24):
Ďakujem pekne, pán poslanec. Na vaše vystúpenie je päť faktických poznámok. Ako prvý pán poslanec Pollák, nech sa páči.
Zmajkovičová, Renáta, podpredsedníčka NR SR (2013-10-29):
Vyhlasujem všeobecnú rozpravu za skončenú. Pýtam sa navrhovateľa. Záverečné slovo, nech sa páči.
Szalay, Tomáš, poslanec NR SR (2023-10-25):
Sľubujem. (Potlesk.)
Blanár, Juraj, podpredseda NR SR (2022-10-20):
Ďakujem, pán spravodajca. Otváram všeobecnú rozpravu. Opäť konštatujem, že písomne sa nikto neprihlásil. Dávam možnosť sa prihlásiť ústne do rozpravy. Konštatujem, že nikto sa nehlási, preto vyhlasujem všeobecnú rozpravu za uzavretú a prerušujem rokovanie o tomto bode programu. Budeme hlasovať o ňom budúci týždeň štvrtok o 11.00 h. Ďakujem pánovi spravodajcovi a s pánom predkladateľom budeme pokračovať v ďalšom návrhu, ktorý je v prvom čítaní, poslancov Miloša Svrčeka, Jozefa Lukáča a Petry Hajšelovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku, tzv. stavebný zákon, v znení neskorších predpisov a ktorým sa mení zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov. Tento návrh je pod parlamentnou tlačou 1233 a uvedie ho v Národnej rade za skupinu poslancov opäť pán poslanec Miloš Svrček. [Rokovanie o návrhu poslancov Národnej rady Slovenskej republiky Miloša Svrčeka, Jozefa Lukáča a Petry Hajšelovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov a ktorým sa mení zákon č. 282/2015 Z. z. o vyvlastňovaní pozemkov a stavieb a o nútenom obmedzení vlastníckeho práva k nim a o zmene a doplnení niektorých zákonov , tlač 1233.]
Jurinová, Erika, poslankyňa NR SR (2017-09-11):
...a znevýhodnení medzi jednotlivými skupinami. Naše prorodinné návrhy vychádzajú z praxe a majú oporu u odborníkov, s ktorými sa pravidelne stretávame. Vnímame, že obzvlášť si zaslúžia našu pozornosť mnohodetné rodiny, jednorodičovské rodiny, v ktorých sa kumuluje najväčšia chudoba. Nezabúdame však ani tie rodiny, ktoré prijmú do svojich rodín nielen vlastné deti, ale aj deti z detských domovov. Náhradná starostlivosť a náhradné rodičovstvo sú pre štát veľmi dôležité. Treba tieto inštitúty podporovať a oceňovať, nie je dôvod naďalej znevýhodňovať túto skupinu poistencov. Väčšina rodín si praje mať a vychovávať vlastné dieťa, no nie každému rodičovi je toto dopriate a nie každému dieťaťu je umožnené vyrastať vo vlastnej rodine. Preto existuje inštitút náhradnej starostlivosti. Dnes platí, že žiadne dieťa do šesť rokov by sa nemalo nachádzať v detskom domove. Zo štatistík vyplýva, že v detskom domove je viac ako 1100 detí do 6 rokov a viac ako polovicu, teda okolo 600 detí tvoria deti do troch rokov a zostáva len dúfať, že naozaj všetky tieto deti, tak ako to zákon prikazuje, sú dnes proste v profesionálnych rodinách, nie na skupinách v detských domovoch. Spomínam to preto, pretože nedávno sme tu mali kauzu detský domov Peto, kde sa tento princíp evidentne porušuje a ešte aj za účasti ministerstva. Poukázali sme na to nielen my, ale aj verejná ochrankyňa práv. Sme presvedčení o tom, že adoptívni rodičia by mali byť rovnako podporovaní, možno aj zvýhodňovaní, aby sme mali v detských domovoch čo najmenej detí. Pre túto skupinu sme už na minulej schôdze navrhovali zmenu v zákone, upraviť podmienku nároku pre získanie jednorazového príspevku pri zverení do náhradnej starostlivosti... (Prerušenie vystúpenia predsedajúcim.)
Pčolinský, Peter, podpredseda NR SR (2023-05-25):
Pán poslanec Pročko.
Osuský, Peter, poslanec NR SR (2010-12-14):
Ďakujem, skončil som, pán predseda.
Farkašovský, Karol, poslanec NR SR (2016-03-23):
Sľubujem. (Potlesk.)
P. Hrušovský, predseda NR SR: (2005-06-22):
A. Ivanko, poslanec: Ďakujem pekne kolegom, ktorí vystúpili s faktickými poznámkami na moje vystúpenie. Ja som sa nevyjadroval politicky, ja som sa vyjadroval ako právnik k návrhu kolegu poslanca Ondriaša. Tento jeho návrh je legislatívne neopraviteľný, preto nie je možné ho ani v druhom čítaní vylepšiť pozmeňujúcimi alebo doplňujúcimi návrhmi, takže zbytočne si tu budeme hovoriť o niektorých veciach, keď v zákone to nie je možné urobiť. A ešte raz zdôrazňujem, z právnej stránky je tento zákon chybný, preto som takto vystúpil. Ďakujem pekne.
Chren, Martin, poslanec NR SR (2012-06-19):
Navrhujem opakovanie hlasovania o týchto bodoch.
Krúpa, Juraj, poslanec NR SR (2023-11-28):
Ďakujem veľmi pekne. Alojz, ako vždy veľmi elokventný, plný farby a zaujímavých výrazov v tvojom prejave. Myslím si, že Bin Ládin z Jabloňovej zľudovie, a priznám sa, že odteraz ho budem používať. To, ale na čo si narážal, je to, čo tu všetci vidíme a zažívame, a to je tá arogancia. Oni ako keby každé ráno si dali väčšiu dávku arogantínu, ako znesú, a oni sú tak predávkovaní arogantínom, sú tu nafúknutí, frajeri, chodia a nič nevedia. Vie... že to, že nevedia, viem veľmi dobre napríklad z diplomatických zdrojov zahraničných, keď zahraniční diplomati, naši spojenci a partneri majú záujem rokovať alebo stretávať sa s týmito ľuďmi, ktorí sa tu dostali slepo k moci ako slepé kura k zrnu, a nič nevedia. A dokonca sa im vyhábajú... vyhýbajú a rozprávajú im také hlúposti, že tie špagáty a tie správy, ktoré posielajú domov, len dotvárajú ten obraz hrôzy, ktorý tu vzniká. Takže toto všetko, čo tu zažívame, budeme zažívať ešte viac, ešte s väčšou aroganciou, väčšou tupotou. A s týmto, samozrejme, treba bojovať a budeme s tým bojovať tvrdo, pretože my nechceme zostať v Rusku, tak ako drvivá väčšina kolegov, ktorých tu je, a keď si pozrie človek ich CV-čka, tak majú že kuchynskú ruštinu. Tak toľko aj rozumejú svetu a takto aj vnímajú celé okolie aj fungovanie, ako by Slovensko podľa nich malo v budúcnosti fungovať.
Bugár, Béla, podpredseda NR SR (2018-05-25):
Nech sa páči, prezentujme sa, hlasujme o týchto bodoch zo spoločnej informácie. (Hlasovanie.) Prítomných 127 poslancov, za 93, zdržalo sa 33 poslancov, 1 nehlasoval. Tieto body z informácie sme schválili.
Nachtmannová, Oľga, poslankyňa NR SR (2014-11-28):
Ďakujem za slovo. Pán poslanec Mihál, ja sa dotknem dvoch bodov, ktoré ste rozoberali. Začnem tým dočasným pridelením zamestnanca. Ja osobne si myslím, že je veľmi dobré, že robíme túto zmenu, ktorú robíme. Vy ste asi nikdy v živote nedržali v ruke zmluvu zamestnanca, ktorý pracuje, ktorý je zamestnaný agentúrou a robí u dočasného zamestnávateľa. Títo ľudia skutočne pracovali, už sme to výrazne zlepšili v minulom období a je dobré, že v tom pokračujeme, ale chcem povedať, že v minulosti, keď to začínalo, tak si dovolím povedať, že pracovali ako námedzní otroci. Takže neviem, čo je na tom zlé, keď aj ten užívateľský zamestnávateľ bude zabezpečovať aspoň tú mzdu za rovnakých podmienok, nielen pracovné podmienky. A ďalej, čo sa týka minimálnej mzdy. Vy ste to tu prezentovali, trošku vás poopravím, vy ste hovorili, že máme na Slovensku šesť stupňov minimálnej mzdy. Nie je to, máme iba jednu minimálnu mzdu. Sú to minimálne mzdové nároky, ktoré ste správne tie koeficienty tuná hovorili. Minimálna mzda, veľmi dobre viete, je len jedna na základe dohody sociálnych partnerov a následne vyhlásená nariadením vlády a minimálne mzdové nároky sú riešené v Zákonníku práce v § 120, ktorý nám tu chcete vypustiť. A rovnako nadviažem na to, čo hovorila kolegyňa Vaľová, čo namáhavosť, zložitosť, zodpovednosť práce, tieto kategórie vám nič nehovoria? Veď nemôže predsa človek, ktorý vykonáva vysoko kvalifikovanú, ozaj zodpovednú prácu, mať rovnakú minimálnu mzdu, pretože v realite sa často stáva, že de jure má človek minimálnu mzdu, de facto má podstatne vyššiu a postavíte sa potom týmto ľuďom, keď budú v dôchodkovom veku, keď dokonca pre tých vysoko kvalifikovaných chcete dať iba jednu sadzbu? Postavíte sa potom pred nich? Ďakujem pekne.
Číž, Miroslav, podpredseda NR SR (2015-12-08):
Pán poslanec Brocka.
Marcinková, Vladimíra, poslankyňa NR SR (2024-01-19):
Ďakujem pekne, pán predsedajúci. Pán Hargaš, ešte ste mali 13 sekúnd, ale nevadí, budem pokračovať. Mne sa veľmi páčilo to, čo pani Gažovičová spomenula v tom svojom vystúpení a vlastne to delenie na nie dobrých a zlých, lebo na to v politike nepotrebujeme poukazovať. Ale na tých, ktorí konajú zákonne a ktorí konajú nezákonne. Spomenula ako príklad aj nedávne konanie pána podpredsedu parlamentu a predsedu strany SNS Andreja Danka, ktorý sa nezachoval zákonne pri incidente, ktorý sa mu stal, pri už dnes veľmi známom semafore. A toto je podľa mňa veľmi dobrá rovnica, ktorú ste načrtli, pretože aj toto skrátené legislatívne konanie vo svojej podstate, ak by tam sedeli politici, ktorým by záležalo na tom, či konajú zákonne, či naozaj sa budú zodpovedať za to, čo robia svojim voličom a či sa snažia robiť svoju prácu najlepšie, ako vedia, nikdy by takýto zákon nepredložili v tomto skrátenom legislatívnom konaní. Lebo už z tejto diskusie bohatej, ktorá tu k nemu bola, by bolo zrejmé, že na to nie sú zákonné dôvody, a teda keď nekonáte podľa zákona, konáte proti nemu. A aj toto považujem za nezákonné konanie, že tak fatálne dôležitý zákon pre Slovensko, ktorý vlastne je pilierom bezpečnosti tejto krajiny, pretože práve z neho vyplývajú tresty pre tých, ktorí konajú nezákonne, ktorí sa dopúšťajú násilia, ktorí sa dopúšťajú ďalších deliktov. Toto je pre mňa naozaj taká výstraha, že keď už tu nereagujú pri tak zásadnom zákone na to, že postup, ktorý zvolili nie je v súlade so zákonom, čo môžme čakať od tejto vlády v ďalších rokoch. Ďakujem. Ďakujem ešte raz.
Mora, Ján, poslanec NR SR (2017-05-18):
Ďakujem. V rozprave vystúpili dvaja páni poslanci, nebol predložený žiaden procedurálny návrh. Pán predsedajúci, dajte hlasovať o tom, že predložený návrh zákona prerokujeme v druhom čítaní.
B. Bugár, podpredseda NR SR: (2004-06-18):
(Hlasovanie.) Prítomných 135, za 63, proti 42, zdržalo sa 30 poslancov. Konštatujem, že tento procedurálny návrh sme neschválili. Nech sa páči. Ľ. Navrátilová, poslankyňa: Pán predsedajúci, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov prerokovať predložený návrh zákona v druhom čítaní.
Hrnčiar, Andrej, podpredseda NR SR (2018-11-29):
Bude ešte ústna rozprava. Nech sa páči, dve faktické poznámky. Nech sa páči, pani poslankyňa Kiššová.
Dostál, Ondrej, poslanec NR SR (2011-03-25):
Ja by som chcel ako konzervatívec zatlieskať tomu, čo pán predseda Sulík povedal ako liberál, pretože v pohľade na mnohé nezmysly a hlúposti prichádzajúce k nám z Bruselu sa normálny a slobodu ctiaci si liberáli a konzervatívci nesporne zhodujú. Ale nejde len o veci, ktoré sú očividné hlúposti, ide o snahu z pozície Európskej únie, ale aj z pozície štátov do najmenších detailov regulovať všetko, čo sa regulovať dá, zasahovať do všetkého, do čoho sa zasahovať dá. Je to problém z pohľadu liberálneho, teda že sa zasahuje do slobodného konania. Ale keď sa bavíme o Európskej únii, tak je to problém aj z takého konzervatívnejšieho pohľadu, pretože sa nerešpektujú skúsenosti jednotlivých krajín, ktoré sú odlišné, ale všetko sa snažíme natesnať do jedného vzorca, ktorý si niekto niekde vymyslel a snaží sa ho vnútiť všetkým ostatným. Vo vzťahu k budúcnosti, myslím si, že bude správny prístup, ak sa vláda a parlament budú snažiť, ak niečo musíme prevziať do svojej legislatívy, lebo EÚ, tak aby sme to prevzali naozaj len v nevyhnutnej miere, v takej, aby to čo najmenej komplikovalo život slovenským občanom a ekonomickým subjektom pôsobiacim na slovenskom trhu. A ešte jedna prosba, aby sme k tým nezmyslom a hlúpostiam, ktoré k nám prichádzajú odinakadiaľ, nepridávali ešte vlastné slovenské nezmysly a hlúposti, ale práve naopak, snažili sa tie, ktoré v našej legislatíve existujú, rušiť. Ďakujem.
Kyselica, Lukáš, poslanec NR SR (2023-06-21):
Pán predseda, prosím, dajte hlasovať o vrátenom zákone ako celku. Gestorský výbor odporúča vrátený zákon schváliť.
T. Cabaj, podpredseda NR SR: (2010-03-03):
Panie poslankyne, poslanci, teraz je priestor prihlásiť sa do rozpravy ústne. Hlásia sa pán poslanec Záhumenský, pán poslanec Jureňa. Je to všetko. Končím možnosť prihlásiť sa do rozpravy. Prerušujem rokovanie o tomto bode. Vyhlasujem krátku 2-minútovú prestávku a budeme pokračovať hlasovaním. (Prestávka.) (Po prestávke.)
P. Muránsky, poslanec: (2003-06-19):
Z. Martináková, podpredsedníčka NR SR: Ďakujem. Pán poslanec bol jediným prihláseným do rozpravy v opakovanom druhom čítaní. Uzatváram rozpravu v opakovanom druhom čítaní. Pán spravodajca, prosím, aby sme pristúpili k hlasovaniu.
Číž, Miroslav, podpredseda NR SR (2015-09-23):
Ďakujem. Teraz má slovo pán poslanec Novotný.
Laurenčík, Milan, podpredseda NR SR (2022-02-15):
Pán poslanec Eduard Kočiš s faktickou poznámkou, nech sa páči.
Puci, Róbert, poslanec NR SR (2015-03-17):
Na základe uznesenia Ústavnoprávneho výboru Národnej rady Slovenskej republiky č. 570 z roku 2015 dajte, pán predseda, prosím, najprv hlasovať o návrhu pána poslanca Simona na zmenu o spôsobe hlasovania o pozmeňujúcich a doplňujúcich návrhoch zo spoločnej správy výborov – spoločne o bodoch 39 a 53, spoločne o bodoch 151 a 155 a spoločne o bodoch 104, 105 a 106.
Kéry, Marián, poslanec NR SR (2015-09-22):
Pán predseda, v rozprave podal pán poslanec Mikloško doplňujúci návrh, aby bol predmetný návrh zákona pridelený na prerokovanie aj Výboru Národnej rady pre ľudské práva a národnostné menšiny. Prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre financie a rozpočet, výboru pre verejnú správu a regionálny rozvoj, zahraničnému výboru a výboru pre ľudské práva a národnostné menšiny, aby za gestorský výbor určila hlasovaním Zahraničný výbor Národnej rady a že určené výbory návrh zákona prerokujú v druhom čítaní vo výboroch do 9. novembra a v gestorskom výbore do 10. novembra 2015.
Kazda, Radovan, poslanec NR SR (2022-09-22):
Ďakujem. Prijímam veľmi pozitívne informáciu, že bude navýšený odbor. V každom prípade musím konštatovať, že ministerstvo životného prostredia pod týmto vedením funguje už dva a pol roka a až teraz došlo k nejakej dohode. Takže treba, treba veľmi dôrazne, veľmi dôrazne by som rád cestou požiadal pána ministra životného prostredia, aby tieto veci sa diali oveľa rýchlejšie a aby dôraznejšie tlačil aj na pána ministra financií Igora Matoviča, aby uvoľnil prostriedky práve na EIA kvôli tomu, že ako vidíme, toto je naozaj veľmi škandalózna informácia, ak nejaký schvaľovací proces trvá tisíc dní, to je niečo naprosto šialené a neuveriteľné, že sa takéto niečo môže stať v roku 2022 na Slovensku. V každom prípade ďakujem vám veľmi pekne. Už asi viacej otázok sa nestihne zodpovedať. Takže ďakujem vám za vašu angažovanosť v tej... (Povedané s pobavením. Prerušenie vystúpenia časomerom.)
Osuský, Peter, poslanec NR SR (2014-11-09):
Ďakujem pekne, pani predsedajúca. Chcel by som len cteného kolegu Abrhana poprosiť, aby vo svojom návrhu uznesenia, ktorý podal kolegovi, opravil meno pani Mgr. Magdalény Kovačovičovej, aby sme hlasovali o správnom mene tejto statočnej panej. A môžete si to iste autoremedúrou osvojiť.